FI Euroopan unionin virallinen lehti C 18/40

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä annetun Euroopan parlamentin ja neuvoston direktiivin 94/22/EY (1) mukainen Ranskan hallituksen tiedonanto

(Ilmoitus nestemäisten tai kaasumaisten hiilivetyjen etsintään oikeuttavaa lupaa (ns. ”Permis de Lyon–Annecy”) koskevasta hakemuksesta)

(ETA:n kannalta merkityksellinen teksti)

2010/C 18/14

Schuepbach Energy LLC, jonka päätoimipaikan osoite on 2651 North Harwood, Suite 570 Dallas, TX 75201, UNITED STATES OF AMERICA, on hakenut 15. tammikuuta 2009 päivätyllä hakemuksella kolmeksi vuodeksi lupaa nestemäisten tai kaasumaisten hiilivetyjen etsintään (ns. Permis de Lyon–Annecy) noin 3 800 neliökilometrin alueella, joka sijaitsee Ainin, Isèren, Rhônen, Savoien ja Haute-Savoien departementeissa.

Lupaa on haettu alueelle, joka jää seuraavien maantieteellisten pisteiden kautta kulkevan linjan sisäpuolelle, kun nollapituuspiiri on Pariisin pituuspiiri:

Pisteet Pituuspiirit Leveyspiirit Piste A = pituuspiirin 4,60 °E sekä Ranskan ja Sveitsin rajaviivan leikkauspiste B 4,60 °E 51,10 °N C 4,50 °E 51,10 °N D 4,50 °E 51,00 °N E 4,30 °E 51,00 °N F 4,30 °E 50,90 °N G 4,20 °E 50,90 °N H 4,20 °E 50,70 °N I 2,80 °E 50,70 °N J 2,80 °E 50,80 °N K 2,90 °E 50,80 °N L 2,90 °E 51,00 °N M 3,00 °E 51,00 °N N 3,00 °E 51,10 °N O 3,30 °E 51,10 °N P 3,30 °E 51,00 °N Q 3,50 °E 51,00 °N R 3,50 °E 50,80 °N S 3,90 °E 50,80 °N T 3,90 °E 51,10 °N U 4,30 °E 51,10 °N Piste V = pituuspiirin 4,30 °E sekä Ranskan ja Sveitsin rajaviivan leikkauspiste Pisteet V-A = Ranskan ja Sveitsin rajaviiva

Hakemusten esittäminen ja luvan myöntämisperusteet

Alkuperäisen hakemuksen ja kilpailevien hakemusten esittäjien on täytettävä ehdot, jotka määritellään etsimisluvista ja maanalaisista varastoista 2 päivänä kesäkuuta 2006 annetun Ranskan asetuksen N:o 2006-648 4 ja 5 §:ssä (Journal officiel de la République française, 3.6.2006).

Kiinnostuneet yritykset voivat lähettää kilpailevan hakemuksensa yhdeksänkymmenen päivän kuluessa tämän ilmoituksen julkaisemisesta niiden sääntöjen mukaisesti, jotka on esitetty Euroopan yhteisöjen virallisessa lehdessä (EUVL C 374, 30.12.1994, s. 11) julkaistussa ilmoituksessa hiilivetyjen etsimislupien hankkimisesta Ranskassa ja joista säädetään etsimisluvista ja maanalaisista varastoista annetussa asetuksessa N:o 2006-648. Kilpailevat hakemukset on toimitettava kaivostoiminnasta vastaavalle ministerille alla olevaan osoitteeseen.

Päätökset alkuperäisestä hakemuksesta ja kilpailevista hakemuksista tehdään mainitun asetuksen 6 §:ssä määritettyjä etsimislupien myöntämisperusteita noudattaen viimeistään 15. tammikuuta 2011.

Toiminnan harjoittamista ja lopettamista koskevat ehdot

Hakijoita pyydetään tutustumaan kaivoslain (code minier) 79 §:ään ja 79.1 §:ään sekä kaivostöistä, maanalaisesta varastoinnista ja niitä koskevista säännöistä 2 päivänä kesäkuuta 2006 annettuun asetukseen N:o 2006-649 (Journal officiel de la République française, 3.6.2006).

Lisätietoja saa seuraavasta osoitteesta: Ministère de l’écologie, de l’énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques, Bureau exploration et production des hydrocarbures), Arche de La Défense Paroi Nord, 92055 La Défense Cedex, FRANCE, puhelin +33 140819537, faksi +33 1408195.

Edellä mainittuihin säädösteksteihin voi tutustua osoitteessa: http://www.legifrance.gouv.fr

(1) EYVL L 164, 30.6.1994.